EU financos studon pri Esperanto
#000000
Ĉu vere studoj de Esperanto faciligas lernadon de aliaj lingvoj? Tion esploros nova projekto kun la nomo "Lingva Akcelilo", kiun financas Eŭropa Unio.
#000001
La kroata nacia agentejo de la EU-fondaĵo Erasmus+ decidis subteni per proksimume 250.000 eŭroj la projekton Lingva Akcelilo, en kiu kunlaboros naŭ partneroj el Slovenio, Slovakio, Kroatio, Bulgario, Germanio kaj Danio. Inter la partneroj estas du universitatoj kaj kvar lernejoj.
#000002
Laŭ informoj de Zlatko Tišljar, unu el la ĉefaj motoroj de la iniciato, la projekto estos realigata ekde novembro 2017 kaj daŭros ĝis decembro 2019. Ĝia ĉefa partnero estas la kroatia eldonejo Izvori, kiu jam eldonis kelkdek Esperanto-librojn. Partoprenos ankaŭ Inter-kulturo en Slovenio kun sia sperto pri la Zagreba metodo instrui Esperanton kaj la organizaĵo E@I.
#000003
La celo de la projekto estas ellabori instrumetodon, kiu tra tre baza Esperanto helpos infanojn ekhavi komprenon pri la elementaj strukturoj de lingvoj. Samtempe la infanoj efektive ekparolu kaj ekuzu Esperanton sur minimuma nivelo, por povi komuniki kun lernantoj en aliaj landoj.
#000006
La metodo uzos nur 250 radikojn, kiuj laŭ Zlatko Tišljar sufiĉas por kompreni 90 procentojn el ordinaraj tekstoj. Tian minimuman Esperanton laŭplane lernos infanoj en la 2-a aŭ 3-a klaso de elementa lernejo.
#000007
Por la instruado oni laŭplane uzos la unuajn ses lecionojn en jam ekzistanta retejo, kiu sekvas la Zagreban metodon. La unua eksperimento okazos en kvar elementaj lernejoj, kie grupo da infanoj dum du monatoj trairos la unuajn du lecionojn.
#000008
Simila projekto estis proponita al la kroatia nacia agentejo jam pli frue, sed tiufoje ĝi estis malaprobita, rakontas Zlatko Tišljar.
#000009
– Baze de mia laboro pri kurso bazita je plej ofte uzataj morfemoj la projekton finformulis profesie por la konkurso Maja Tišljar kaj Maja Cimerman. Ĝi estis transdonita al la kroata nacia agentejo de Erasmus+ en 2015, sed estis malaprobita. Poste oni plibonigis ĝin, kaj ĝi estis refoje transdonita kaj aprobita, pro bona kvalito kaj bone difinitaj celoj kongruaj kun eŭropaj edukceloj.
#000010
Laŭ la espero de Zlatko Tišljar, la eksperimento montros, ke la fremda lingvo kiun la infanoj ekstudos en la 3-a klaso de la elementa lernejo tiam montriĝos je 30 procentoj pli rapide lernebla.
#000011
– Nun ni devas realigi ĉion kio estas antaŭvidita en la nuna projekto. Temas pri metodaro kaj instrukciaro, kiu ebligas ke la kurson Lingva Akcelilo povos gvidi iu ajn nekonanto de Esperanto post nur kelktaga seminario. La eksperimentaj 2-monataj kursoj pri la unua triono de la kurso devas testi kiom tiu scio jam influas al infana kompreno de bazaj lingvaj reguloj.
#000012
La nun aprobita projekto okazos inter novembro 2017 kaj decembro 2019. Poste eblos fari pli ampleksan projekton en dek aŭ pli da eŭropaj lernejoj, se la daŭrigo same ricevos subtenon de la fondaĵo Erasmus+, planas Zlatko Tišljar.
#000013
Libera Folio: Kian publikan atenton ĝis nun ricevis la afero?
#000014
Mistajpo aligis 2 447 homojn al la UK en Lisbono
#000017
La deficito de UEA duobliĝos
#000018
Unue mi volas gratuli nian kolegon Zlatko Tisljar pri tiu atingo. Due mi volas esprimi deziron, atentigon: nepre estu ekstermovada instanco, kiu taksos kaj analizos la rezultojn. Nur tiel la publiko povos konsciighi pri la lernfaciliga efiko de Esperanto. Mi deziras ricevi pliajn novajhojn pri tiu projekto.
#000019
La kontrolo ja estos dum 2 fojoj farata per tre detalaj raportoj (meze de la projekto kaj post ghia fino).
Kio koncernas lernadon sen instruistoj: Chu ne plimulto de nuntempaj bonaj E-parolantoj lernis ghin mem, sen instruisto? Sufichas mem deziri, havi lernolibron kaj poste iri al E-renkontighoj (nuntempe ankau engaghighi en la reto).
#000020
Zlatko! Vi ne respondas al mia atentigo: kiu faros la kontrolon?
#000021
pARTO DE LA PROEJKTO ESTAS provi la didaktikajn rimedojn kreitajn en unuaj 6 monatoj kun 4 grupoj de po 10 infanoj en 4 lernejoj. Tieaj instruistoj gvidos 2-monatan kurson por instrui unuan trionon de la tuta kurso kaj iii mem raportos pri bonaj kaj malbonaj aspektoj. Poste chiuj partneroj pridiskutos tion kaj korektos eventualajn malpli bonajn didaktikajn solvojn. La centra kontrolisto estas universitato de Maribor, kiu aprobos au malaprobos kaj mem iros kontroli la rezultojn en Lernejo en Šentilj (Slovenio) kaj en Zagreb.
#000022
Ĉu estas esperantistoj kiuj kredis, kiel asertiĝas en la artikolo, ke kurso de Esperanto povas esti “gvidata de iu ajn nekonanto de Esperanto post nur kelktaga seminario”?
#000023
La laboro de Zlatko tiurilate en Eŭropo, kaj la laboro de Penny Vos en Aŭstralio povas montri ankoraŭ alian avantaĝon de la internacia lingvo: kiel facile kursgvidantoj povas lerni instrui ĝin en tre konkretaj cirkonstancoj.
#000026
Tiu rapidega lernado de la Internacia Lingvo, tamen, ne bone aplikiĝas al la kunteksto de mezlernejoj kaj universitatoj. Kaj eĉ ne en niaj klubaj kursoj por plenkreskuloj. Mi esperas, ke ni povos lerni, tamen, kiel bone prepari, rapide prepari, profesiajn kursgvidantojn je la nivelo de la elementaj lernejoj.
#000027
La demandon oni povus revortigi: Ĉu iu pensas, ke oni povas je iu ajn nivelo instrui lingvon, kiun oni mem ne parolas? Efektive ja pri tio temus, post nur kelktaga seminario. Lerni lingvon, eĉ Esperanton, postulas tempon kaj laboron.
#000029
Sed eble ankaŭ sen fakte lerni Esperanton, oni povas uzi ĝin kiel lernilon, kiel simplan modelon, kiu montras, kiel lingvoj funkcias, kaj eble jam tio havas propedeŭtikan valoron..? Mi tiel komprenas la artikolon.
#000030
Eble neebla por eŭropano aŭ usonano, sed plene eblas al sudamerikano aŭ afrikano. Tie, kie ne ekzistas bonaj instruistoj, iuj instruas kion tiuj scias. Mi mem ne nur "istruis" Esperanton post kelkaj lecionoj, kiel mi "instruis" profesie la latinan kaj eĉ fizikon post kelkaj lecionoj. En multaj landoj, aŭ oni riskas fuŝi aŭ faras nenion.
#000032
Averaĝe mil eŭroj por ĉiu radiko. Eble baldaŭ E@I ĉesigos la kunlaboron kun Anna Löwenstein por akcepti kelkajn neologismojn 🙂
#000033
Jam de pluraj jardekoj oni ofte argumentas pri la lingvolerno-faciliga niĉo kiun Esperanto povus okupi en edukado, sed la faktaj, eksperimentaj testoj pri tiu probabla propedeŭtika avantaĝo tute ne estis abundaj sed male. Krom la bele sukcesinta iniciato Springboard to languages (Tim Morley k.a.), mi ne memoras iun alian nuntempan provon sur tiu ĉi specifa kampo (ja mi ne estas fakulo pri edukado, do ne vere sekvas la aferon...).
#000035
Estus interese scii pliajn detalojn de la studmodelo. Ekz. ĉu temos pri strikte unulingvaj infanoj regantaj nur la gepatran, aŭ ĉu oni allasos plurlingvajn?, kiun duan (aŭ eĉ trian) lingvon ili lernos ekde la 3-a klaso post la tre bazaj Esperanto-lecionoj? Tio kompreneble gravas, ĉar ekz. oni povas konjekti ke la infanoj regos la respektivajn sialandajn sudslavajn lingvojn, kaj do ili verŝajne lernos ĉefprioritate la anglan aŭ (malpli probable) la germanan ... La rusa ne plu estas deviga aŭ tro prestiĝa en tiu regiono, kaj mi ne scias ĉu la ĉina iĝis jam populara ankaŭ tie. Antaŭ kelkaj jaroj Arina Osipova diplomiĝis en la Urala ŝtata pedagogia universitato (Jekaterinburgo, Rusio) per eksperimento pri la nekonscia antaŭkono de la germana ĉe esperantuloj kun nenioma formala scipovo de tiu lingvo, profitante el la germandevenaj radikoj en Esperanto.
#000036
Ĉu estos iu kompara grupo de lernantoj, kaj se jes, kion ili lernos anstataŭ la Lingvan Akcelilon paralele lernatan de siaj kunlernejanoj?
#000037
Post tiu chi projekto kiu celas nur kreon de didaktikaj rimedoj per kiuj oni transdonas lingvan akcelilon al infanoj malfermighas la eblo postuli monon por prejekto kiu daurigas la ideon, nome preojekto kiu fakte mezuros propedeutikan valoron en kiu en kelkaj klasoj oni instruos la lingvan akcelilon ekz en la dua klaso kaj paralele havos en la sama lernejo klason kiu en la dua klaso tuj komencas lerni ekz. la francaqn au germanan. En la tria klaso la akcelila grupo komencas lerni la francan (germanan) kaj la alia grupo daurigas la duan jaron. Post la 3-a klaso oni mezuras la scion de la franca che ambau klasoj,tion oni faras ankau post la 4-a klaso kaj devus konstati ke la infanoj kiuj lernis unue lingvan akcelilon kaj poste dum du jaroj la francan scias pli bone la francan ol la infanoj kiuj lernis dum 3 jaroj nur la francan. Tiu proejekto postulas bonan antaupreparon pri testado. La nura scienca metodo por tio estas la metodo evoluigita che Helmar Frank lau kibernetika pedagogio. Chiuj aliaj mezuroj estas hazardajhoj. Se tiu projekto estus aprobita, oni fine havus la pruvojn pri la ppropedeutika valoro de E kaj pri graveco de Lingva AKcelilo.
#000038
Indas informcele mencii, ke la unuan projekton , kies celo estis konstati, kiomgrade influas al lernado de fremdaj lingvoj la antaua lernado de Esperanto, faris prof. István Szerdahelyi en Budapest en 1970. /Gxuste tiutempe mi partoprenis la internacian E-renkontigxon , auskultis plelegojn kaj faris supergradan ekzamenon cxe prof. I.Sz./
#000040
Poste aliaj elstaraj esperantistoj faris similajn esplorojn kaj evidentigxis, ke E. plirapidigas la lernadon de aliaj lingvoj, do gxi havas gravan lingvolernigan efikon, propedeutikajn valorojn.
#000041
Mi tre alte taksas laboron de s-ro Z.T kaj deziras, ke cxio sukcesu lau lia plano, pro tio mi proponas ne riski la pozitivajn rezultojn : do, Esperanton instruu nur bonegaj, spertaj instruistoj, personoj !
#000043
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000048
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000050